ACORDO DA XUNTA VECIÑAL DO 30.08.2023 SOBRE ORGANIZACIÓN DOS ÓRGANOS DE GOBERNO PARA O MANDATO 2023-2027
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 27/09/2023)

De conformidade co disposto na Lei 7/1985, de 2 de abril, reguladora das Bases de Réxime Local e no Regulamento de Organización, Funcionamento e Réxime Xurídico das Entidades Locais de 28 de novembro de 1986, faise público o seguinte: Primeiro.- Como consecuencia das Resolucións de Alcaldía-Pedanía de data 18 de agosto de 2023, a Tenencia de Alcaldía-Pedanía e as Delegacións da Alcaldía quedan como segue: 1º.- PRIMEIRO.- Nomear como Tenente de Alcaldía-Pedanía á vocal desta Entidade: Dª PAULA MONICA AMILLS BAIER. Correspóndelle á Yasmina Maria Tarlea Ceba, en canto tal, substituír na totalidade das súas funcións a Alcaldesa-Pedánea nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións de Alcaldía-Pedanía no suposto de vacante ata que tome posesión o novo. SEGUNDO.- Delegar a favor da Tenente de Alcaldía nomeada as funcións de dirección, xestión e proposta, reservándose a Alcaldía as facultades de resolución de expedientes e de realización de actos que afecten a terceiros, nas materias seguintes: SERVIZOS DE EDUCACIÓN, IGUALDADE, XUVENTUDE, TURISMO E BENESTAR SOCIAL. Ámbito e facultades: A delegación comprende, á excepción da facultade de resolver mediante actos administrativos que afecten a terceiros, aquelas outras facultades e deberes que corresponden á Alcaldía, relativos á dirección e xestión interna das dependencias e servizos desta Entidade Local Menor que se ocupen ou garden relación coas referidas materias, en particular: TERCEIRO.- Determinar que as presentes delegacións produzan efecto desde o día seguinte ao da data desta Resolución, sen prexuízo da súa preceptiva publicación no Boletín Oficial da Provincia e de dar conta ao Pleno na primeira sesión que celebre, notificándolle persoalmente á afectada para a súa aceptación.2º.- PRIMEIRO.- Efectuar as delegacións especiais que a continuación se indican, nos vocais que se relacionan: 1.1.- Servizo: PARQUES E XARDÍNS, MONTES, VÍAS E OBRAS E SERVIZOS.1.2.- Vocal: JOSÉ GONZÁLEZ DOMÍNGUEZ.1.3.- Ámbito e facultades: A delegación comprende, a excepción da facultade de resolver mediante actos administrativos que afecten a terceiros, aquelas outras facultades e deberes que corresponden á Alcaldía, relativos á dirección e xestión interna das dependencias e servizos desta Entidade Local Menor que se ocupen ou garden relación coas referidas materias, en particular: 2.1.- Servizo: FONTES E LAVADOIROS, SANIDADE E MEDIO AMBIENTE.2.2.- Vocal: MANUEL COSTAS COSTAS.2.3.- Ámbito e facultades: A delegación comprende, a excepción da facultade de resolver mediante actos administrativos que afecten a terceiros, aquelas outras facultades e deberes que corresponden á Alcaldía, relativos á dirección e xestión interna das dependencias e servizos desta Entidade Local Menor que se ocupen ou garden relación coas referidas materias, en particular: SEGUNDO.- Determinar que as presentes delegacións produzan efecto desde o día seguinte ao da data deste Decreto, sen prexuízo da súa preceptiva publicación no Boletín Oficial da Provincia e de dar conta ao Pleno na primeira que celebre, notificándolle persoalmente aos afectados para a súa aceptación. Segundo.- No acordo da Xunta Veciñal de 30 de agosto de 2023, decidiuse o seguinte: 1.- Dedicación exclusiva: Titular da vocalía delegada do servizo de parques e xardíns, montes e vías e obras e servizos: Retribución íntegra anual (incluíndo Seguridade Social a cargo da Entidade): 29.513,24 €. 2.- Dedicación parcial: 2.1.- Titular da Alcaldía-Pedanía: Retribución íntegra anual (incluíndo Seguridade Social a cargo da Entidade): 15.276,44 €. A súa dedicación será do 50 %, e unha dedicación mínima de 19 horas semanais.2.2.- Tenente da Alcaldía-Pedanía e vocal dos servizos de educación, igualdade, xuventude, turismo e benestar social: Retribución íntegra anual (incluíndo Seguridade Social a cargo da Entidade): 12.368,08 €. A súa dedicación será do 50 %, e unha dedicación mínima de 19 horas semanais. Esta Xunta Veciñal, considera que as dedicacións parciais e exclusiva que propoñemos xustifícanse da seguinte forma: As dedicacións parciais da Alcaldía Pedanía e a titular da Vocalía de Educación, Igualdade, Xuventude, Turismo e Benestar Social, que tamén vai ser a Tenente de Alcaldía, van ter un réxime de dedicación parcial de media xornada, en funcións locais, que poderán ser distribuidas conforme o considere oportuno a persoa afectada, atendendo as súas circunstancias personais e persoais: Consideramos que esta é a mellor forma para atender na súa totalidade as necesidades veciñais, colectivos parroquiais, manter as reunión necesarias para as negociación co Concello de Vigo e demais institución, procurando buscar novas fontes de ingresos e a reducción de gasto para unha mellor xestión. Estes motivos conlevan a necesidade de incrementar o número de horas dedicadas a esta Entidade. En canto a dedicación exclusiva do titular da Vocalía de Parques e Xardíns, Montes, Vías e Obras, vai continuar igual que o anterior mandato, con xornada completa, debido a necesidade de xestionar os traballos forestais, a coordinación dos empregados para a realización de ditos traballos no noso monte e no núcleo parroquial, así como as diferentes obras que se teñan que realizar. Resaltar que en anteriores Xuntas Veciñais existiron variedade de dedicacións polo que consideramos que para unha correcta xestión de esta Entidade Menor, esta é a máis axeitada.3.- Réxime: As referidas retribucións anuais distribuiranse en catorce mensualidades iguais, doce ordinarias e dúas extraordinarias nos meses de xuño e decembro. A dedicación exclusiva implica unha dedicación preferente á xestión desta Entidade Local Menor, con un equivalente de horas anuais ás que dedican os funcionarios/persoal laboral desta ELM. A súa percepción é incompatible coa doutras retribucións con cargo aos orzamentos das Administracións Públicas e organismos ou empresas delas dependentes, así como para o desenvolvemento doutras actividades nos termos da Lei 53/1984, do 26 de decembro, de Incompatibilidades do Persoal ao Servizo das Administracións Públicas. No caso do membro da Entidade con dedicación exclusiva á Seguridade Social será pola xornada completa e por media xornada no caso de dedicación parcial. Estes corporativos terán dereito a percibir as indemnizacións por razón do servizo, non percibirán indemnización por asistencia efectiva ás sesións dos órganos colexiados da Entidade Local Menor de Bembrive.4.- Os efectos económicos deste acordo serán aplicables: - Para a alcaldesa-pedánea e tenente de alcaldía-pedanía: dende o día de recoñecemento de compatibilidade co exercicio da súa actividade privada apreciada pola Xunta Veciñal da ELM de Bembrive ou no caso de abandono da actividade privada, dende a comunicación do mesmo que conleva a non aplicación do réxime de incompatibilidades. - Para o vocal de parques e xardíns, montes e vías e obras e servizos: dende o 31 de agosto de 2023.5.- Deixar constancia da obrigatoriedade dos membros da ELM de Bembrive de comunicar á mesma, no momento que se produza, calquera posible alteración da súa situación laboral, que puidese dar lugar a unha incompatibilidade, xa sexa no eido público ou privado, nos termos previstos na Lei 53/1984, do 26 de decembro, de Incompatibilidades do persoal ao servizo das Administracións Públicas.6.- Que se publique no Boletín Oficial da Provincia de Pontevedra, no Taboleiro de Anuncios da Entidade Local Menor de Bembrive e na sede electrónica desta Entidade Local de forma íntegra o presente Acordo, aos efectos do seu xeral coñecemento, dada a súa trascendencia, para os efectos previstos no artigo 75.5 da Lei 7/1985 reguladora das Bases do Réxime Local.1.- Asistencias: Por asistencia efectiva a cada sesión que celebre a Xunta Veciñal, os vocais que non teñan dedicación exclusiva ou parcial, percibirán 450 euros brutos. O límite máximo con dereito a percibir asistencias á Xunta Veciñal desta Entidade establécese en doce ao ano para cada corporativo. Non se establecerán dereitos por asistencia ás sesións das Comisións Informativas.2.- Dietas e gastos de viaxe: Para a realización de calquera clase de cometidos que impliquen gastos de viaxe ou dietas, establécense as mesmas dietas que aos funcionarios públicos, conforme ao grupo 2 do Anexo I do R. D. 462/2002. Se inclúen os viaxes e desprazamentos que se realicen no termo municipal de Vigo. En caso de circulación por autopista de peaxe ou aparcamentos indemnizarase o importe pagado contra a presentación dos xustificantes correspondentes.3.- Os efectos económicos deste acordo serán aplicables dende o día de hoxe.4.- Que se publique no Boletín Oficial da Provincia de Pontevedra, no Taboleiro de Anuncios da Entidade Local Menor de Bembrive e na sede electrónica desta Entidade Local de forma íntegra o presente Acordo, aos efectos do seu xeral coñecemento, dada a súa trascendencia. En Bembrive (Vigo), a data de sinatura electrónica. A Alcaldesa-Pedánea, Asdo.: Patricia Otero Carrera